Chotinka (prítok Chotiny)

Chotinka je vodný tok s dĺžkou 6,5 km v Hornonitrianskom regióne v povodí rieky Nitra na území obcí Podhradie v okrese Topoľčany v Nitrianskom kraji a Zlatníky v okrese Bánovce nad Bebravou v Trenčianskom kraji. Geomorfologická kategorizácia polohy Chotinky (prítok Chotiny): geomorfologická oblasť Fatransko-tatranská oblasť; geomorfologický celok Považský Inovec; geomorfologický podcelok Vysoký Inovec. Hydrologické poradie vodného toku Chotinka: 4-21-12-006. Chotinka je tokom V. rádu.
Opis toku.
Chotinka pramení v lesnom masíve v nadmorskej výške na juhovýchodnom úbočí Panskej javoriny () na území obce Podhradie; tečie juhojuhovýchodným smerom a po 700 m sa postupne stáča do severovýchodovýchodného smeru; v nadmorskej výške prekračuje obecnú, okresnú i krajskú hranicu a vstupuje na územie obce Zlatníky; pokračuje týmto smerom cez les Jelenie jamy, kde priberá dva krátke bezmenné ľavostranné prítoky (jeden ústi do Chotinky v nadmorskej výške a druhý v nadmorskej výške ), ďalej preteká bez zmeny smeru lesom Dolné Brdo a v nadmorskej výške sa stáča do juhovýchodného smeru južne od lesa Okšová. V nadmorskej výške preteká dvomi malými bezmennými vodnými nádržami a po záverečných 400 m v nadmorskej výške ústi ako pravostranný prítok do Chotiny, ktorá ďalej ústi do Nitry. Pramení a necelý 1 km dlhý úsek preteká územím extravilánu obce Podhradie v okrese Topoľčany a celý zvyšný svoj tok preteká územím extravilánu obce Zlatníky v okrese Bánovce nad Bebravou. V celom priebehu tečie cez lesy s prevažným sortimentným zložením dubovohrabiny, bučiny a smrečiny.
Pôvod názvu.
Toponymum "Chotinka" má pôvod v geografickom názve vodného toku "Chotina", do ktorého ústi. Z toponyma "Chotina" systémovým utvorením zdrobneniny formantom "-ka" bol utvorený názov "Chotinka". V pomenovacom procese vodného toku "Chotinka" bol motivačným prvkom "menší vodný tok – prítok Chotiny, svojou dĺžkou kratší i prietokom vody slabší v porovnaní s Chotinou, do ktorej ústi"; je medzi nimi vzťah nadriadenosti a podriadenosti. Hydronymum "Chotinka" bolo názvoslovnou autoritou štandardizované v roku 1978. Porovnaj aj dvojice vodných tokov: Ondava a Ondavka, Rudava a Rudavka a s inými formantmi zdrobneniny Hron a Hronec, Nitra a Nitrica, Rimava a Rimavica. Najstaršia písomná zmienka o obci Zlatníky je v listine z roka 1199 resp. 1390.
Názov vodného toku Chotina pochádza zo slova "choč", čiže z označenia pre vyvýšeninu, vrchol, chochol, ktorým Slovania prednostne pomenúvali vrchol, kopec aj vodný tok (podobne ako aj vodné toky "Bradliansky potok, Bradlový potok, Dlhý grúň, Magura, Poloma, Stoh, Kýčerka") a z prípony "–ina" podobne ako názvy vodných tokov s rovnakou morfologickou štruktúrou Blatina, Livina, Rudina. s významom vodný tok, ktorého vlastnosti sú v nejakom vzťahu k dobovému významu slovného základu "choč- /choc-". Nemožno vylúčiť ani možnosť, že názov Chotina pochádza zo slovného základu "chot-" mužských osobných mien "Chot(e)mir, Chotebor, Chotislav", alebo z ich skrátených podôb a z prípony "–ina", ale nevieme nájsť presvedčivý súvis s osobným menom, ktoré je motivantom pre osadné názvy a nie pre fyzickogeografické objekty. Porovnaj aj poľská rieka "Chocina", bieloruská rieka "Хоцинка", slovinská rieka "Hotenja".
V názve vodného toku Chotinka má pôvod názov "Chotinka" (vrch v pramennej oblasti vodného toku v Zlatníkoch v okrese Bánovce nad Bebravou).